Vreme ideală în prima zi a weekendului în Republica Moldova
- Nicolae Comănescu
- 23 martie 2024, 08:10
Vremea va fi însorită, azi, 23 martie, în majoritatea zonelor din Republica Moldova. După o săptămână ploioasă și destul de rece, condițiile atmosferice se îmbunătățesc vizibil, după cum au anunțat meteorologii. Vor fi maxime ce vor varia, de la regiune la regiune între valorile de 13 și 15 grade Celsius.
Exceptând zonele de nord și nord-este, în celelalte părți ale țării vremea va fi însorită pe tot parcursul zilei. Se vor înregistra 15 grade la Briceni, Bălți, Chișinău, Rîbnița și Cahul. Iar cea mai scăzută temperatură se va consemna la Ștefan-Vodă - 13 grade Celsius. Minima nu va coborî sub valoarea de 6 grade, au mai anunțat specialiștii meteo.
Soare în majoritatea zonelor din Republica Moldova
Situația se schimbă ușor, duminică, maximele vor fi cuprinse între 11 și 15 grade Celsius. Va ploua în sud și sud-est.
În România, azi, vremea va fi în general frumoasă și va deveni mai caldă decât în mod normal la această dată. Cerul va fi variabil, temporar cu înnorări în regiunile vestice, nord-vestice, centrale și la munte, unde pe suprafețe mici va ploua slab.
Vântul va sufla slab și moderat, cu unele intensificări, mai ales în cursul nopții, în vestul țării și la munte.
Temperaturile maxime se vor încadra între 11 și 19 grade, iar cele minime vor fi cuprinse între 0 și 10 grade, mai scăzute în depresiunile din estul Transilvaniei, spre -2 grade, unde se va forma brumă.
În București, vremea va fi frumoasă și va deveni mai caldă decât în mod normal la această dată. Cerul va fi variabil, iar vântul va sufla slab și moderat.
Temperatura maximă se va situa în jurul valorii de 17 grade, iar cea minimă va fi de 3…4 grade, mai scăzută în zona preorășenească, spre 1 grad.
Temperaturile în marile orașe:
Vremea în Brașov: 2 °C / 15 °C Vremea în Iași: 2 °C / 13 °C Vremea în Cluj Napoca: 3° C/ 16 °C Vremea în Constanța: 3 °C/ 14 °C Vremea în Bacău: 1 °C/ 18 °C Vremea în Timișoara: 6 °C/ 19 °C Vremea în Oradea: 7 °C/ 17 °C Vremea în Sibiu: 2 °C/ 16 °C Vremea în Giurgiu: 2 °C/ 17 °C Vremea în Galați: 2 °C/ 16 °C Vremea în Arad: 6 °C/ 18 °C Vremea în Piatra Neamț: 1 °C/ 17 °C Vremea în Ploiești: 2 °C/ 16 °C Vremea în Pitești: 1 °C/ 15 °C Vremea în Buzău: 1 °C/ 17 °C Vremea în Brăila: 2 °C/ 17 °C Vremea în Craiova: 2 °C/ 18 °C.